Lietuvos Respublikos Vyriausybė

NUTARIMAS

DĖL GERESNIO REGLAMENTAVIMO PROGRAMOS ĮGYVENDINIMO 2009 METŲ PRIEMONIŲ PLANO PATVIRTINIMO

2009 m. gegužės 6 d. Nr. 388

Vilnius

Įgyvendindama Geresnio reglamentavimo programą, patvirtintą Lietuvos Respublikos Vyriausybės 2008 m. vasario 13 d. nutarimu Nr. 185 (Žin., 2008, Nr. 29-1024), Lietuvos Respublikos Vyriausybė nutaria:

Patvirtinti Geresnio reglamentavimo programos įgyvendinimo 2009 metų priemonių planą (pridedama).

MINISTRAS PIRMININKAS	ANDRIUS KUBILIUS

ŪKIO MINISTRAS	DAINIUS KREIVYS

_________________

Patvirtinta

Lietuvos Respublikos Vyriausybės 2009 m. gegužės 6 d.

nutarimu Nr. 388

geresnio reglamentavimo programos įgyvendinimo 2009 mETŲ PriemonIŲ PLANAS

Uždaviniai	Priemonės pavadinimas	Įvykdymo terminas	Atsakingi vykdytojai
1. Sukurti geresnio reglamentavimo politiką įgyvendinančią institucinę sistemą, stiprinti šios srities administracinius gebėjimus ir skleisti visuomenei informaciją apie geresnį reglamentavimą	1.1. Tobulinti geresnio reglamentavimo politiką įgyvendinančią institucinę sistemą, siekiant efektyvesnės Geresnio reglamentavimo programos įgyvendinimo analizės ir priežiūros, prireikus parengti atitinkamų teisės aktų projektus	2009 metų II ketvirtis	Ūkio ministerija

1.2. Surengti valstybės institucijų atstovams seminarą geresnio reglamentavimo klausimais	2009 metų II ketvirtis	Ūkio ministerija

1.3. Sukurti informacinį portalą, užtikrinantį Europos Sąjungos vidaus rinkos teisės aktų įgyvendinimo stebėseną	2009 metų IV ketvirtis	Ūkio ministerija
2. Formuoti vientisą geresnio reglamentavimo politiką, gerinti teisinio reglamentavimo kokybę ir efektyvumą – kurti ir naudoti kompleksines priemones, užtikrinti teisės aktų stebėseną	2.1. Atsižvelgiant į taikomojo mokslinio tyrimo „Sprendimų poveikio vertinimo kokybės, konsultacijų su visuomene ir interesų grupėmis būdų ir veiksmingumo analizė“ rezultatus, prireikus parengti teisės aktų dėl konsultacijų su visuomene ir interesų grupėmis vykdymo tobulinimo projektus	2009 metų III ketvirtis	Ūkio ministerija, Teisingumo ministerija

2.2. Organizuoti seminarą „Geresnis reglamentavimas ir įmonių teisė: esama situacija, pasiekti rezultatai ir perspektyvos“, supažindinti verslo atstovus ir kitus suinteresuotus asmenis su Lietuvos įmonių teisės geresnio reglamentavimo pokyčiais	2009 metų IV ketvirtis	Ūkio ministerija

2.3. Analizuoti ir testuoti statistinių ataskaitų (anketų), kurioms pildyti respondentai sugaišta daugiausia laiko, formas, prireikus teikti pasiūlymus, kaip padaryti jas paprastesnes, ir pagal kompetenciją jas tobulinti	2009 metų II–IV ketvirčiai	Statistikos departamentas prie Lietuvos Respublikos Vyriausybės
2.4. Siekiant gerinti elektroninio verslo teisinio reguliavimo kokybę ir efektyvumą, išanalizuoti atitinkamus Europos Sąjungos bei kitus tarptautinės teisės aktus ir jų taikymo praktiką, kai verslo operacijoms atlikti ir įmonės veiklai organizuoti naudojamos informacinės ir ryšių technologijų priemonės	2009 metų IV ketvirtis	Informacinės visuomenės plėtros komitetas prie Lietuvos Respublikos Vyriausybės
3. Mažinti administracinę naštą ir nepagrįstas teisės aktų reikalavimų vykdymo sąnaudas	3.1. Vadovaujantis Administracinės naštos verslui nustatymo ir įvertinimo metodika, patvirtinta ūkio ministro 2006 m. gegužės 2 d. įsakymu Nr. 4-152 (Žin., 2006, Nr. 51-1896), pradėti vertinti nacionalinę administracinę naštą verslui pinigine išraiška prioritetinėse srityse, nustatytose Lietuvos Respublikos Vyriausybės 2009 m. kovo 4 d. nutarime Nr. 161 „Dėl nacionalinės administracinės naštos verslui mažinimo prioritetinėse srityse rodiklio nustatymo ir nacionalinės administracinės naštos verslui mažinimo prioritetinių sričių sąrašo patvirtinimo“ (Žin., 2009, Nr. 28-1092)	2009 metų III ketvirtis	Ūkio ministerija

3.2. Vadovaujantis Administracinės naštos verslui nustatymo ir įvertinimo metodika, patvirtinta ūkio ministro 2006 m. gegužės 2 d. įsakymu Nr. 4-152, pradėti vertinti nacionalinę administracinę naštą verslui pinigine išraiška žuvininkystės sektoriuje	2009 metų III ketvirtis	Lietuvos valstybinis žuvivaisos ir žuvininkystės tyrimų centras

3.3. Atlikti teisės aktų peržiūrą pagal 2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje (OL 2006 L 376, p. 36) reikalavimus, vadovaujantis geresnio reglamentavimo principais, ir prireikus parengti atitinkamus teisės aktų projektus	2009 metų II–IV ketvirčiai	Ministerijos, kitos valstybės institucijos ir įstaigos, atsakingos už paslaugų sektoriaus reglamentavimą

3.4. Pakeisti Lietuvos Respublikos pridėtinės vertės mokesčio įstatymo (Žin., 2002, Nr. 35-1271) nuostatas, susijusias su paslaugų teikimo vietos nustatymu ir pridėtinės vertės mokesčio grąžinimu kitų užsienio šalių apmokestinamiesiems asmenims, siekiant mažinti verslo subjektams tenkančią administracinę naštą	2009 metų II ketvirtis	Finansų ministerija

3.5. Atlikti pramonės įmonės veiklos statistinės ataskaitos P-12, kurios forma patvirtinta Statistikos departamento prie Lietuvos Respublikos Vyriausybės generalinio direktoriaus 2007 m. lapkričio 14 d. įsakymu Nr. DĮ-240 (Žin., 2007, Nr. 120-4951), pateikimo periodiškumo sumažinimo galimybių studiją	2009 metų II ketvirtis	Statistikos departamentas prie Lietuvos Respublikos Vyriausybės

3.6. Parengti Lietuvos Respublikos vėliavų ir kitų vėliavų gamybą reglamentuojančių teisės aktų pakeitimo projektus – atsisakyti reikalavimo licencijuoti vėliavų gamybą	2009 metų III ketvirtis	Ūkio ministerija

3.7. Atlikti išsamią įmonių pridėtinės vertės mokesčio deklaravimo duomenų, pateikiamų Valstybinei mokesčių inspekcijai, pritaikymo statistiniuose tyrimuose analizę, siekiant mažinti administracinę naštą respondentams	2009 metų III ketvirtis	Statistikos departamentas prie Lietuvos Respublikos Vyriausybės

3.8. Siekiant palengvinti respondentams statistinių ataskaitų pildymą, diegti naujas elektroninių statistinių ataskaitų formas	2009 metų II–IV ketvirčiai	Statistikos departamentas prie Lietuvos Respublikos Vyriausybės

3.9. Kartu su Valstybinio socialinio draudimo fondo valdyba prie Socialinės apsaugos ir darbo ministerijos išanalizuoti galimybę įtraukti 6 privalomus statistinius ketvirtinio darbo apmokėjimo rodiklius į Valstybinio socialinio draudimo fondo valdybai prie Socialinės apsaugos ir darbo ministerijos teikiamą ketvirtinės ataskaitos formą SAMF4, patvirtintą Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2007 m. liepos 4 d. įsakymu Nr. V-295 (Žin., 2007, Nr. 75-2998), įmonės lygiu	2009 metų IV ketvirtis	Statistikos departamentas prie Lietuvos Respublikos Vyriausybės, Valstybinio socialinio draudimo fondo valdyba prie Socialinės apsaugos ir darbo ministerijos

3.10. Užtikrinant teisinio reguliavimo būtinumą bei proporcingumą ir mažinant administracinę naštą, išanalizuoti Europos Sąjungos struktūrinės paramos administravimo taisykles nustatančių teisės aktų praktinį taikymą ir prireikus inicijuoti šių teisės aktų pakeitimus	2009 metų II–IV ketvirčiai	Ūkio ministerija, Finansų ministerija

3.11. Siekiant sumažinti administracinę naštą verslo subjektams, supaprastinti Darbuotojų saugos ir sveikatos instrukcijų rengimo ir instruktavimo tvarką, patvirtintą Lietuvos Respublikos vyriausiojo valstybinio darbo inspektoriaus 2005 m. balandžio 20 d. įsakymu Nr. 1-107 (Žin., 2005, Nr. 53-1817)	2009 metų IV ketvirtis	Valstybinė darbo inspekcija

3.12. Mažinant administracinę naštą verslo subjektams darbuotojų saugos ir sveikatos srityje, parengti ir pateikti Lietuvos Respublikos Vyriausybei Profesinių ligų tyrimo ir apskaitos nuostatų, patvirtintų Lietuvos Respublikos Vyriausybės 2004 m. balandžio 28 d. nutarimu Nr. 487 (Žin., 2004, Nr. 69-2398), pakeitimo projektą	2009 metų IV ketvirtis	Socialinės apsaugos ir darbo ministerija, Valstybinė darbo inspekcija

3.13. Mažinant administracinę naštą verslo subjektams darbuotojų saugos ir sveikatos srityje, parengti ir pateikti Lietuvos Respublikos Vyriausybei Nelaimingų atsitikimų darbe tyrimo ir apskaitos nuostatų, patvirtintų Lietuvos Respublikos Vyriausybės 2004 m. rugsėjo 2 d. nutarimu Nr. 1118 (Žin., 2004, Nr. 136-4945), pakeitimo projektą	2009 metų IV ketvirtis	Socialinės apsaugos ir darbo ministerija, Valstybinė darbo inspekcija

3.14. Siekiant sumažinti ūkio subjektams privalomos alkoholio produktų inventorizacijos periodiškumą, parengti ir pateikti Lietuvos Respublikos Vyriausybei Alkoholio produktų apskaitos taisyklių, patvirtintų Lietuvos Respublikos Vyriausybės 1998 m. birželio 2 d. nutarimu Nr. 660 (Žin., 1998, Nr. 52-1433; 2004, Nr. 38-1226), pakeitimo projektą	2009 metų IV ketvirtis	Finansų ministerija

_________________